قطر ۲۰۲۲ دونیا کاپیندا کیلیان ام‌باپه فیرتیناسی اسیر.
د قروپون‌دا یاریشان فرانسا، دانمارکی کیلیان ام‌باپه‌نین گوللاری ایله مغلوب ائد‌رک آدینی سون ۱۶ تیم آراسینا یازدیردی. فرانسالی اولدوز کیلیان ام‌باپه، میللی‌ تیمده ۶۱.جی اویونونو دانمارکا قارشی اوینادی.
دانیمارکا قارشی ایکی گول ووران پاری سن ژرمنین اولدوزو ام‌باپه، میللی تیمده ۳۱ گول و ۲۲ پاسا چاتدی.
هله ایکینجی دونیا کاپینی اوینایان ۲۳ یاشلی اویونچو، ایندیدن یئددی دونیا کاپی گولونا چاتدی.
بونونلا یاناشی، گنج اولدوز، فرانسانین افسانه اویونچوسو زیدانین ۵ دونیا کاپی گولونو گئریده قویدو.
عینی زاماندا زین‌الدین زیدانین میللی‌ تیمده ووردوغو ۳۱ گولا دا چاتمیش اولدو.
ام‌باپه، برزیل‌لی اونودولماز اویونچو پله‌نین ۲۴ یاشیندان اؤنجه ووردوغو ۷ دونیا کاپی گولو رکوردونا دا اورتاق اولدو.
